
Datganiad AI: Rwyf yn cadarnhau nad ydw wedi defnyddio DA ar gyfer yr aseiniad yma. 

Rhan 2- cyflwyniad 20 munud: 

Bore/Prynhawn da. Fy enw i yw Catrin James a bwriad y cyflwyniad yw trafod y prosiect John Muir a chynaliadwyedd yn y blynyddoedd cynnar.  
Yn ôl Green Peace (2025) cynaliadwyedd yw darganfod sut bod modd defnyddio deunyddiau sydd yn gallu parhau yn byth bythol. Enghreifftiau craidd o hyn yw egni adnewyddadwy. Yn ogystal, mae’n bwysig addysgu’r blynyddoedd cynnar ar gynaliadwyedd gan ei bod yn darparu dealltwriaeth ar sgiliau i blant i allu cymryd rhan ac i fod yn rhan o’r dewisiadau fydd yn effeithio ar y byd a’i hamgylchedd, (Yilditz et al., 2021). 
Ar gyfer y prosiect John Muir, penderfynais archwilio campws Caerfyrddin y Drindod gan fy mhiod wedi byw ar gampws am bron i dair blynedd erbyn hyn  ac roeddwn eisiau dysgu mwy am ba fath o amgylchedd rwyf yn byw tu fewn a beth sydd ar gael i ddarganfod ac archwilio. Ar ôl mynd am wâc o gwmpas y campws, ddarganfyddai dau lwybr llesiant gyda llawer o natur a  golygfeydd prydferth tu hwnt, ac ar ôl ddod o Abertawe yn wreiddiol roedd yn hynod o adfywiol i gael fy amgylchu gyda chymaint o werdd a blodau a phlanhigion naturiol. Er hyn, wrth gael trafodaethau yn ddarlithoedd trwy archwilio'r llwybrau lles, dysgais nad ydy pob planhigyn yn y llwybr yn dod yn wreiddiol o’r wlad yma ac wedi cael ei phlannu yn ogystal. Credaf fod hyn yn gyfle gwych er mwyn dysgu’r blynyddoedd cynnar gan fod mod dysgu am ddiwylliannau gwahanol a ble yn y byd mae’r planhigion yn dod o yn wreiddiol, sydd yn gadael iddynt ddysgu am y byd o’i amgylch a trwy wneud hyn a sôn am gynaliadwyedd gall chynnwys hanes masnach deg ac yn sôn am sut mae ei hoff fwydydd yn cael ei thyfu ac o ba wlad a phlanhigion.
Roeddwn wedi dysgu am nifer o blanhigion newydd ac yn enwedig dyfalbarhad y garddwyr i allu cadw'r llwybrau lles i safon uchel er heriau a phroblemau fydd wedi codi yn yr ardal megis y tywydd ar dymor y gaeaf. Mae hynna wedi dangos i mi bwysigrwydd i sicrhau bod pawb yn cyfrannu a bod cyfrifoldeb ar bawb i gynaliadwyedd eu hamgylchedd. Yn ogystal, roeddwn hefyd yn hoff iawn o’r tŷ pryfed sydd wedi ei leoli ar un o’r llwybrau lles y brifysgol. Er ei fod yn rhywbeth mor syml â mor hawdd i wneud, mae’n cael effaith cadarnhaol ar ein byd naturiol ac mae wedi fy ysbrydoli i greu tŷ pryfed i roi yn fy ngardd adref gyda’r gobaith o allu helpu cynaliadwyedd ar fywyd i'r pryfed all bennu lan yn fy ngardd.
Ar ôl darganfod nifer o blanhigion nad oedd gennaf unrhyw ddealltwriaeth am; megis blodau yellow marsh marigold, common box, arborvitae, pontic rhodendron, saucer magnolia a silvergreen byrum moss byddwn yn hoffi dysgu mwy am hanes y planhigion a sut byddent wedi penni lan ar y campws ac yn y llwybrau lles.  
Trwy gerdded ar draws campws ac archwilio'r llwybrau lles, roedd wedi fy sbarduno ar sut bydd modd cynnwys hyn yn fy ymarfer blynyddoedd cynnar. Fel oedolyn, roeddwn wedi dal fy hun yn gofyn llawer o gwestiynau ac eisiau dysgu llawer am fy amgylchoedd, felly bydd mynd a grŵp o blant i lwybr syml yn ffordd wahanol a fuddiol iawn iddynt allu dysgu am y byd o’i amgylch a sut mae pethau yn tyfu ayyb.  
Ar gyfer y rhan cadw o’r wobr John Muir, penderfynais ychwanegu i'r ardd sydd wedi ei leoli tu ôl i ganolfan yr Egin ar gampws, trwy blannu pys a rhai blodau gwyllt. Ar ôl cwblhau hyn a dysgu sut i blannu yn ddarlithoedd, erbyn hyn teimlaf yn ddigon hyderus i allu gwneud plannu a gweithgareddau syml tu allan gyda phlant y blynyddoedd cynnar. Bydd hyn yn ei alluogi i ddysgu ble mae’r bwydydd/ planhigion yn dod o ac o ran cynaliadwyedd yn gallu trafod gyda’r plant ein bod yn arbed ar filltiroedd awyr ac felly charbon yn cael ei rhyddhau yn ogystal yn arbed ar y defnydd ar blastig sydd yn cael ei ddefnyddio mewn siopau i becynnau'r bwydydd hyn sydd yn helpu gofalu am ein byd pellach. Yn ogystal, mae plannu a thyfu bwydydd yn gadarnhaol iawn i ein hiechyd ni a’r flynyddoedd cynnar gan nad oes unrhyw gemegau wedi cael ei ychwanegu atynt. O brofiad blaenorol o weithio gyda’r blynyddoedd cynnar, rwyf gyda’r ddealltwriaeth i wybod ei fod yn hoff iawn o fod yn rhan o weithgareddau sy’n fyw ac yn effeithio ar y byd. Felly yn y dyfodol trwy blannu gyda phlant ac wrth gyd-weithio gyda nhw yn gallu cael y broses o dyfu’r llysiau fel pys neu ffa gwyrdd ac yn rhan o blannu, yn gwylio nhw yn tyfu ac yna yn bwyta nhw yn y lleoliad, bydd yn brofiad dysgu eang iddynt ac mae’n ffordd effeithiol o ddechrau dysgu plant o’r cylchred fyw a sut mae ein bwydydd yn tyfu yn wreiddiol.
Trwy adfyfyrio ar fy mhrofiad  o gwblhau’r wobr John Muir, er dwi wedi dysgu llawer am yr amgylchedd a phwysigrwydd sicrhau fy mhiod yn fod yn mor gynaliadwy ag sy’n bosib er mwyn edrych ar ôl yr amgylchedd, y byd naturiol ac yn ceisio arafu’r broses o newid hinsawdd, dwi hefyd wedi adfyfyrio fy agwedd i'r tu allan ar fyd natur. Gwelais yr effaith cadarnhaol roedd y tu allan wedi cael i fy iechyd meddwl a jyst o gymryd wâc am 10 munud i allu clywed synnai'r naturiol megis y dail ar y llawr, adar yn canu ar dwr yn y pwll yn brwsio yn erbyn y gwynt ac yn enwedig wrth iddynt daro’r cerrig ar yr ymylon. Er bod dealltwriaeth gennaf am bwysigrwydd bod plant yn treulio amser tu allan, trwy brofi arno fy hun, roedd wedi rhoi’r cyfle i weld yr effaith bersonol cafwyd arna i ac ar ôl dysgu am bwysigrwydd cynaliadwyedd hoffwn wneud sesiynau syml gyda phlant yn fy ymarfer.  Hefyd, ar ôl plannu llysiau a blodau yn yr ardd mae wedi cynyddu fy hyder i allu gwneud gweithgaredd syml gyda phlant er mwyn allu dysgu nhw am gylchred fywyd a hefyd gwneud sesiwn ysgol goedwig mewn ardaloedd syml gan fod cymaint o bethau ar gael i blant cymryd chwilfrydedd a gofyn nifer o gwestiynau bydd yn gallu ehangu ei ddealltwriaeth o’r byd naturiol llawer mwy na’r addysgu byddent yn cael o fod mewn lleoliad tu fewn yn gwneud gweithgareddau megis paentio.
Felly, mae cwblhau’r wobr John Muir wedi fy chymhorthi i allu fod yn ymarferydd blynyddoedd cynnar cryfach yn enwedig ar sut byddaf yn mynd ati i fynd a phlant tu allan i wneud sesiynau ysgol goedwig gan erbyn hyn dwi’n gwybod sut i wneud y mwyaf o’r amser yn y tu allan a sut gallaf ddechrau dysgu’r blynyddoedd cynnar ar bwysigrwydd edrych ar ôl ein byd a sut mae’n fodd iddyn nhw ddechrau, gan fod plant yn diddori yn llawn yn helpu mewn sefyllfaoedd sydd yn effeithio ar eu byd nhw (Zegarac a Isakov, 2018).  
Sonia Ives et al. (2018) taw erbyn heddiw mae datgysylltiad dynol i natur wedi arwain at gymdeithasol anghynaladwy. Mae cysylltu nol gyda’r biosffer yn cael ei ddefnyddio i bwysleisio pwysigrwydd defnyddio systemau a phrosesau naturiol ac i fod yn gynaliadwy. Yn bellach, os nad ydy oedolion ac  yn enwedig ymarferwyr blynyddoedd cynnar gyda’r arfer o fod tu fas yn natur ac o fod yn gynaliadwy, mae’n heriol tu hwnt i ddysgu’r arferion cywir o gynaliadwyedd i genhedlaeth newydd y blynyddoedd cynnar. 
Hefyd, dywed Moore et al. (2017) bod cynaliadwyedd yw un o’r heriau gwyddonol mwyaf. Er mwyn allu cael canlyniadau cadarnhaol ar iechyd mae’n bwysig i ddeall mater cynaliadwyedd. Mae diffyg dealltwriaeth o beth yw cynaliadwyedd, felly angen cael gafael ar hyn neu mae perygl ni fydd cenedlaethau newydd yn cael yr addysg gywir ac yn cael eu dysgu sut i edrych ar ôl ei hamgylchedd. Yn ôl y John Muir trust (dim dyddiad) mae prosesau naturiol yn gallu herio dealltwriaeth ddynol. Mae cyfrifoldeb arnynt i sicrhau ei bod yma ar gyfer cenedlaethau'r dyfodol. Ymhelet trwy drafod taw llwyddiant i'r John Muir trust yw bod llefydd gwyllt y Deyrnas Unedig yn cael ei edrych ar ôl. Cymunedau yn teimlo wedi cysylltu i'r llefydd yma ac yn teimlo cyfrifoldeb i'w ddiogelu. Trwy sicrhau bod hyn yn cael ei chyflawni ar draws gymunedau'r DU, mae modd i fywyd naturiol a chynaliadwyedd bodoli i'r flynyddoedd cynnar a'i fod yn gallu bod yn rhan ohoni.  
Daeth Llywodraeth Cymru a deddf Llesiant cenedlaethau’r dyfodol yn 2015 er mwyn ceisio gwella Cymru i genedlaethau’r dyfodol. Un o dargedau lles Cymru yw bod yn gyfrifol yn fyd-eang. Ffactor uchel o hyn yw sicrhau bod Cymru yn gynaliadwy. Mae datblygiad cynaliadwy yn ffordd o wella sut mae’r lles economaidd, cymdeithasol, amgylcheddol a ddiwylliannol. Hefyd, rhaid i gyrffoedd cyhoeddus sicrhau wrth wneud dewisiadau maent yn meddwl am yr effaith gall cael ar Gymry'r dyfodol. Mae’n bwysig i gynnwys pobl a diddordeb. Felly, mae cyfrifoldeb i dangos chyffro a chwilfrydedd gyda’r blynyddoedd cynnar i sicrhau ei fod yn parhau i'r dyfodol. Hefyd, yn ôl Confensiwn y Cenhedloedd Unedig ar hawliau’r plant (2011) yn erthygl 6 mae gan bob plentyn yr hawl i fywyd ac i dyfu i fod yn iach. Felly, yn hollbwysig bod y byd naturiol a chynaliadwyedd yn gyson i sicrhau bod y cyfle i bob plentyn i dyfu i fod yn iachus, gan fod treulio amser tu allan ac yn y byd natur yn rhan hanfodol  o hyn. Yn ogystal, noda Llywodraeth Cymru (2022) yn gwricwlwm ar gyfer lleoliadau meithrin a ariennir nas cynhelir, er  mwyn i blant allu fod yn ddinasyddion egwyddorol a wybodus rhaid dangos eu hymrwymiad i sicrhau cynaladwyedd y blaned. Felly, rhaid i ymarferwyr blynyddoedd cynnar cael dealltwriaeth graidd o gynaliadwyedd er mwyn allu ei chynnwys yn ei ymarfer blynyddoedd cynnar a sicrhau ei fod yn dilyn y cwricwlwm.  
Dywed Fjortfot (2021) bod 4 allan o 10 o blant yn Norwy wedi datgan ei bod eisiau’r cyfle i wario mwy o amser tu fas. Yn ychwanegol gan fod Norwy gyda diwylliant bod plant yn gwneud llawer o weithgareddau tu allan (Carlbaum a Ronnebrug, 2024). Yn ychwanegol, dywed Carlbaum a Ronnberg (2024) bod ganddynt addysgeg o ofal a dysgu tu allan a bod hawl gan blant i gael mynediad i natur ar tu allan gan ei fod yn galluogi iddynt archwilio, datblygu a dysgu am ei amgylchedd gan allu profi arni. Felly rhaid cael mwy o ymdrech yng Nghymru i gael plant yn chwarae a dysgu tu fas. Mae’r amgylchedd naturiol wedi bod yn flaenoriaeth is o ran ymchwil datblygiad plant, sydd yn bryder wrth feddwl am bwysigrwydd gynaliadwyedd y byd a phwysigrwydd dysgu hyn i'r flynyddoedd cynnar. Rhaid meddwl, os nad ydynt yn dysgu’r blynyddoedd cynnar sut i edrych ar ôl ei hamgylchedd, sut fydd modd gwrthdaro newid hinsawdd a chadw byd a Chymru gynaliadwy yn y dyfodol yn ôl deddf llesiant cenedlaethau’r dyfodol 2015.  
Mae plant yn dysgu orau trwy gael ei chynnwys mewn sefyllfaoedd go iawn. Yn ôl Yogman et al. (2018) mae chwarae yn arwain o oblygiadau go iawn. Mae chwarae yn cael ei ysbrydoli o beth mae plant wedi profi yn y byd. Dysgu go iawn yn digwydd y gorau gydag rhyngweithio person i berson a dyna sut mae plant eisiau chwarae. Mae bod yn rhan o sefyllfaoedd go iawn yn ei chwarae yn gadael i blant datblygu ei chreadigrwydd. Hyn yn gallu cael ei bygwth wrth ond chwarae gyda theganau yn hytrach neu ddeunyddiau'r cartref. Hawlia Spiteri (2022) mae gan blant y blynyddoedd cynnar (3-7) yr allu i ddechrau dysgu am bwysigrwydd o drawsffurfio ein byd i gynaliadwyedd. Felly, rhaid i leoliadau blynyddoedd cynnar sicrhau bod hyn yn cael ei gynnwys yn eu cwricwlwm. Hollbwysig bod ffocws ar y rhyngweithio rhwng plant ifanc a natur. Er mwyn gryfhau’r berthynas rhaid rhoi digon o gyfle i blant fod tu allan. Nad ydy dysgu gwerthoedd o gynaliadwyedd yn cael ei flaenoriaethu yn y blynyddoedd cynnar sydd yn ymddangos risg bod hyn yn cael ei golli yn ei addysg. 

Er mwyn gallu cael llwyddiant o hyn, rhaid i staff cael dealltwriaeth graidd o gynaliadwyedd. Noda Ferviver et al. (2015) bod cynaliadwy yn sicrhau dysgu mewn ffordd wahanol. Felly, os oes staff oedd wedi hyfforddi blynyddoedd yn ôl, efallai nad ydynt yn deall pwysigrwydd dysgu hyn i blant. Er mwyn i athrawon allu integreiddio cynaliadwyedd i'w dysgu rhaid iddynt gael yr hyfforddiant cywir. Ond oherwydd diffyg cyllid mewn ysgolion a’r blynyddoedd cynnar mae hyn yn gallu cael  ei rhwystro. Hefyd, rhaid cadw lan gyda newidiadau'r byd a’r cynaliadwyedd. Mae staff blynyddoedd cynnar gyda phrinder amser fel y mai, felly nad ydy yn realistig yn aml.
Er hyn, mae gan UNESCO (2026) prosiect o addysg ar gyfer datblygu cynaliadwy ac maent yn ceisio grymuso pobl gyda dealltwriaeth, sgiliau ac ymddygiadau er mwyn allu byw mewn ffordd sydd yn iachus i'r amgylchedd. Mae ganddynt raglen i 2030 sy’n ceisio gweithredu prosiectau i wella dealltwriaeth ar ddatblygiad cynaliadwy. Ffordd o wella dealltwriaeth blynyddoedd cynnar gall lleoliadau blynyddoedd cynnar defnyddio’r prosiect yma ar gyfer addysgu ei hun yn well ar gynaliadwyedd yn hytrach nag anfon pob staff ar hyfforddiant ychwanegol.  Mae modd hefyd iddynt gael cefnogaeth o’r prosiect UNESCO (2026). Mae’r prosiect yn trawsffurfio'r dyfodol yn helpu chwyddo ymarferwyr ac athrawon trwy symud ymlaen gydag addysg datblygiad cynaliadwy. Trwy integreiddio egwyddorion chynaliadwyedd i addysg ac ymarfer blynyddoedd cynnar yn cynorthwyo athrawon i allu dysgu’r genhedlaeth nesaf am bwysigrwydd edrych ar ôl y blaned ac i gyfeirio at broblemau lleol a chynaliadwyedd. Mae ymchwil gweithredu yn gadael i ymarferwyr ymateb i heriau lleol a chael dealltwriaeth o brofiad o adael i'r plant cynorthwyo. Trwy’r broses, mae ymarferwyr yn gallu trawsnewid y dysgu a’r gymuned.
Trwy gwblhau’r wobr John Muir, gwnaeth fy nghefnogi i ddeall am bwysigrwydd i blant y blynyddoedd cynnar cael nifer o gyfleoedd i fod allan yn natur ac i ddysgu am y byd naturiol a chynaliadwyedd. Mynna Kivivanta et al. (2024) bod natur yn gallu cryfhau iechyd a lles dynol ac yn gallu dylanwadu yn bositif ar ddatblygiad cymdeithasol plant a'i alluoedd dysgu ac yn hanfodol i ddatblygiad plant. Er hyn, mae staff blynyddoedd cynnar fel arfer yn brwydro ac mae heriau yn ymddangos gydag hyn. Mae amser i ymarferwyr blynyddoedd cynnar bron bob tro yn frin, felly maent yn her iddynt i allu trefnu profiadau ysgol goedwig i blant, yn enwedig profiadau eang sydd ddim yn cael ei frysio gan fod hyn hefyd yn oblygiad mawr i'r flynyddoedd cynnar.  
Yn ogystal, hawlia Leather (2018) mae ysgol goedwig a dysgu mewn natur yn ffyrdd o addysg sy’n ddiwylliannol, cymdeithasol ac yn hanesyddol wedi ei leoli yn wledydd Scandinavian, felly yn eithaf newydd yn y Deyrnas Unedig a rhaid sicrhau bod digon o ddealltwriaeth ganddynt i allu rhoi addysg awyr agored buddiol i'r blynyddoedd cynnar. Does dim digon o ymchwil yn y Deyrnas Unedig felly i ddangos sut yw’r ffordd gorau i'w farchnadu a dirywio. Rhaid gwneud sesiynau yn gyson er mwyn cael modd iddo a chael canlyniadau i'r plant. Hefyd, mae chwydd ysgolion goedwig yn tyfu yn gyflym, rhaid sicrhau bod gan ymarferwyr yr hyfforddiant cywir i arwain sesiwn a'i bod yn deall y pwysigrwydd a pham maen nhw’n ei wneud.  
Hefyd, sonia Cwricwlwm i leoliadau meithrin a ariennir a nas cynhelir (2022) bod profiadau dilys yn amgylcheddau tu fas yn gallu help datblygiad ei werthfawrogiad o’r byd o’i gwmpas a’r pwysigrwydd i edrych ar ei ôl. Trwy fod tu fas, mae plant yn gallu archwilio a dysgu am gynaliadwyedd mewn ffordd ymarferol, sydd wedi dangos i fod y ffordd gorau mae’r blynyddoedd cynnar yn dysgu. I ategu, mae datblygiad iaith yn gallu cryfhau ym myd natur trwy’r plant yn cael profiadau newydd megis profi ar sblash y pyllau am y tro cyntaf neu greinsio’r dail. Fodd bynnag, problem sydd wedi codi ag addysg awyr agored y blynyddoedd cynnar yw anhwylder diffyg natur. Dywed Driessnack (2021) mae anhwylder diffyg natur yw phryd mae plant wedi cael ei amddifadu o brofiadau awyr agored oherwydd mae plentyndod wedi symud i fod tu fewn oherwydd diffyg dealltwriaeth ymarferwyr. Mae’n cael effaith negyddol ar ei sylw, goblygiad o hyn yw technoleg ac mae’n rhwystr i blant gael profiadau ymarferol o fod tu fas. Hefyd, noda Louv (2019) oherwydd newidiadau technolegol, cymdeithasol ac amaethyddol y byd mae anhwylder diffyg natur wedi dod i'r golwg. Pwysigrwydd y byd naturiol wedi cael ei anghofio am tu fewn addysg, sydd yn bryder i genedlaethau'r dyfodol. Anawsterau sylw pobl ddynol wedi cael effaith ar y diffyg addysg awyr agored mae plant yn cael profiadau ohoni.
Yn ogystal noda Waite et al. (2023) bod cyfyngiad arall i blant treulio amser yn natur yw’r lleihad o amser mae plant yn gwario tu fas tu allan i ysgol. Gall hyn fod oherwydd mae rhieni yn ofidus o’r byd oherwydd y newyddion ar hyn o bryd. Cyfyngiad arall all fod oherwydd y diffyg natur sydd ar gael i blant sy’n byw yn ddinasoedd felly nad ydynt yn dod i gysylltiad i natur yn ei amgylchoedd, felly rôl hanfodol ar ysgolion a lleoliadau blynyddoedd cynnar i sicrhau bod plant yn cael y profiadau yma. Mae diffyg o gyllid i roi’r cyfleoedd i blant o amryw o gefndiroedd i gael profiad o natur yn rhwystr addysg y blynyddoedd cynnar. Hefyd, mae’r pryder o’r anhysbys ac yn enwedig oedolion ddim yn gyfforddus ag archwilio natur. Mae hyn yn gallu bod yn beryglus gan mae’r pryderon yma o oedolion yn gallu trawsffurfio i'r plant gan gredai Vygotsky (1978) bod plant yn dysgu o’r person mwy gwybodus felly os nad ydy rhieni ac ymarferwyr blynyddoedd cynnar yn hyrwyddo bod yn natur ac yn dangos ei bryderon, all plant tyfu lan i gredu ni ddylai fod tu allan yn archwilio a gall hynna arwain at oblygiadau swmpus i gynaliadwyedd y dyfodol yn ogystal ag addysg y blynyddoedd cynnar a’i ddatblygiad.  
Trwy gwblhau’r wobr John Muir, dysgais hefyd am bwysigrwydd gweithredu nawr yn enwedig yn ymarfer blynyddoedd cynnar er mwyn sicrhau bod y blaned mor iachus ag sy’n bosibl ar gyfer cenedlaethau'r dyfodol. Sonia Ruhert (2017) rhaid gweithredu nawr er mwyn allu delio gyda chynaliadwyedd. Rhaid cael cyfathrebiad cryf i sicrhau bod cynaliadwyedd yn llwyddiannus ac mae hyn yn gallu dechrau yn y blynyddoedd cynnar. Yn ogystal, dywed Sass et al. (2023) rhaid dysgu a rhoi dealltwriaeth i blant o pam bod angen gweithredu a chyfrannu at gynaliadwyedd. Rhaid cael addysg ar ddatblygiad gynaliadwyedd, mae hyn yn gallu dechrau trwy ymarferwyr blynyddoedd cynnar yn gweithredu ar hyn yn ei lleoliadau. Er hyn, rhaid cael  y ddealltwriaeth a sgiliau priodol i allu gweithredu ar fod yn gynaliadwy.  
Nid oes modd i blant dysgu sut i fod yn gynaliadwy os nad oes gan ymarferwyr dealltwriaeth digon dilys. Hawlia Ginsburg (2020) fod diffyg dealltwriaeth staff blynyddoedd cynnar ar gynaliadwyedd yn rhwystr o blant yn gallu dysgu am ei bwysigrwydd a sut mae modd ei wneud. Hefyd, mae rhai rhieni yn credu bod mwy o risgiau yn cael ei gysylltu i'w blant yn treulio amser tu allan. Felly yn dangos nad ydy rhai plant yn gwario digon o amser tu fas ac nad ydynt yn cael profiad o weithredu yn y byd naturiol. 
Mae themâu yn ddogfen Llywodraeth Cymru (2012)  ADCDF yn esiamplau craidd o bwysigrwydd sicrhau bod y cenedlaethau nesaf yn byw mewn byd sy’n gynaliadwy a sut rydym fel ymarferwyr blynyddoedd cynnar yn gallu annog plant i ddechrau meddwl yn gynaliadwy a sut mae modd gweithredu. Mae rhoi’r cyfle iddynt archwilio pethau byw a’r byd naturiol o’i amgylch er mwyn rhoi cyfle iddynt ddysgu’r pwysigrwydd o pam bod angen edrych ar ei ôl. Hefyd, rhaid dysgu i blant am bwysigrwydd ailgylchu ac ailddefnyddio. Mae hyn yn gallu cael ei wneud yn ddyddiol tu fewn a thu allan yn y lleoliad. Mae ailgylchu yn ffordd hawdd a hynod o effeithiol o sicrhau bod yn gynaliadwy bob dydd. Trwy ddysgu’r blynyddoedd cynnar am gynaliadwyedd mae’n helpu dysgu nhw am sut i dangos empathi am y byd naturiol ac yn ei annog i edrych ar ei ôl. Mae bod tu fas hefyd yn cefnogi ei lles corfforol, meddyliol, emosiynol a chymdeithasol ac yn ei alluogi i ystyried canlyniadau gweithredu a gwneud dewisiadau cadarnhaol dros y byd natur ac i fod yn gynaliadwy.  
Yn ogystal, gredai Bronfenbrenner (1977) bod yr amgylchedd ac awyrgylch yn bwysig i ddatblygiad plentyn a bod yn hanfodol bod plant yn rhyngweithio gyda’r amgylchedd fel rhan o’i ddamcaniaeth system ecolegol. Felly rhaid gweithredu ar gynaliadwyedd er mwyn sicrhau bod y byd naturiol ar gael i blant y blynyddoedd cynnar mewn blynyddoedd i ddod.
Noda Walker (2017) fod rhaid gweithredu er mwyn cyrraedd targed Llywodraeth DU o’i chyllidebau carbon erbyn 2050. Rhaid rhoi profiadau synhwyrol i blant gyda natur. Trwy wneud hyn byddent eisiau gweithredu ar edrych ar ôl y byd naturiol a treulio amser tu allan er mwyn edrych ar ôl y blaned. Hefyd, wrth i'r genhedlaeth bresennol tyfu, sut maent yn symud ymlaen i addasu i'r effaith newid hinsawdd, bydd yn arwyddocaol i'r dyfodol. Ac er mwyn sicrhau bod y canlyniadau yn rhai cadarnhaol, rhaid fel oedolion ac ymarferwyr blynyddoedd cynnar sicrhau bod y profiadau ymarferol o fod mewn natur ac yn yr awyr agored yn cael ei rhoi i blant neu ni fyddent yn gwerthfawrogi pwysigrwydd i fod yn gynaliadwy a pam bod angen gweithredu i edrych ar ôl ei hamgylchedd.  
Yn ychwanegol, dywed Haas ac Ashman (2014) rhaid dechrau meddwl am ddull newydd o ran cynaliadwyedd i weithredu er mwyn newid. Dylid pwyslais fod ar gynaliadwyedd tu fewn addysg blynyddoedd cynnar. Rhaid helpu nhw datblygu sgiliau a phrosesau i'w alluogi i weithredu a chyfranogi i wella'r byd. Ar ben manteision o gael y blynyddoedd cynnar i gymhorthi weithredu yn gynaliadwy, mae treulio amser tu allan yn fuddiol i ddatblygiad cymdeithasol, gwybyddol a chorfforol y blynyddoedd cynnar. Mae plant fel arfer yn arddangos llawer o ddyfalbarhad yn eu gweithgareddau awyr agored.
Mae bryderon oedolion o natur yn gallu cael effaith ar y flynyddoedd cynnar ar lleihad o weithredu sydd yn digwydd ar gyfer cynaliadwyedd. Sonia Prifysgol Salisbury (dim dyddiad) bod biophobia yn bodoli ac ei bod yn golygu bod pobl yn gwario llai o amser tu fas sydd yn niweidiol i ddatblygiad  blynyddoedd cynnar. Trwy cael mwy o addysg a dealltwriaeth ar natur, mae’n gallu lleihau biophobia gan bod dealltwriaeth ar ba pryfed a blanhigion sy’n niweidiol a pha sy’n diogel ac rydym yn gallu archwilio. Mae’n hollbwysig yn ogystal i ceisio peidio trawsnewid unrhyw bryderon ar natur i plant. 
Felly, er mwyn sicrhau bod y byd naturiol yn gynaliadwy ac ein bod yn gofalu am y blaned, rhaid sicrhau bod dealltwriaeth graidd gan ymarferwyr blynyddoedd cynnar ar gynaliadwyedd a bod plant y blynyddoedd cynnar yn cael nifer o gyfleoedd i archwilio tu fas yn natur ac yn dysgu am gynaliadwyedd a sut maent yn gallu bod yn gynaliadwy yn hawdd yn ddyddiol gan wneud newidiadau bychain.   Diolch. 

